google/wiki40b huggingface dataset:
Edvard Omsen Heiberg

Liv

Han var sønn av embetsmannen Edvard Christie Heiberg (1801–1871) og Engel Arentz Scheel, og bror av offiseren Axel Wulfsberg Heiberg. I 1856 ble han gift med Augusta Vilhelmine Rode, datter av en dansk justisråd. Han var far til dramatikeren Gunnar Heiberg.
I 1847 ble han student fra Trondheim katedralskole og cand. jur. i 1852. Deretter oppholdt han seg et år i København for å samle bidrag til norsk historie etter 1537. Blant annet bidro han med avskrifter til Georg Frederik Hallager og Fredrik Brandts utgave av Christian den fjerdes norske lov. Fra 1854 til 1856 var han ansatt som assistent i Riksarkivet og deretter som kopist i Justisdepartementet, hvor han i 1862 ble byråsjef. I 1875 ble han utnevnt til assessor i Kristiania stiftsoverrett, og beholdt denne stillingen til sin død.
Heiberg var i mange år sekretær og kasserer i Selskabet for Folkeoplysningens Fremme, og var fra 1854 i flere år ansatt som historielærer ved Nissens skole.
Fra 1856 var han medarbeider i Christiania-Posten, hvor han særlig skrev om svensk politikk. Han skrev også om litteratur i Christiania Intelligenssedler i Hartvig Lassens redaktørtid.
NM i hopp uten tilløp 1927

NM i hopp uten tilløp 1927 var en del av NM i friidrett 1927.
Mesterskapet ble arrangert i Oslo 27. mars.
Øvrebø

Øvrebø er en tidligere norsk kommune. Fra 1837 bestod Øvrebø formannskapsdistrikt av Øvrebø, Hægeland og Vennesla. I 1865 ble Vennesla kommune skilt ut og den gjenværende delen fikk navnet Øvrebø og Hægeland kommune. I 1896 ble det ny deling, og både Øvrebø og Hægeland ble egne kommuner.
I 1964 ble det meste av Øvrebø kommune slått sammen med Hægeland og Vennesla til Vennesla kommune. En mindre del av Øvrebø gikk inn i den nye Songdalen kommune.
Den såkalte «Øvrebø-skien» fra yngre bronsealder ble funnet dypt i ei myr på Mushom. Funnet ble gjort i mellomkrigsårene, og skien ble lenge regnet for å være det eldste funn av ski i Norge. Skien kan sees på Skimuseet i Holmenkollen, Oslo.
Lesneiidae

Utbredelse

Slekten Lesneia finnes i Afrika.
Gambara

Gambara var en mytisk stammor for langobardenes herskere. Hun oppgis å ha vært mor til brødrene Ibor (Ybor) og Aion (Agio) som ble valgt til langobardenes første konger. Langobardenes opphavsmyte er fortalt i Origo Gentis Langobardum fra ca. 650, og Paulus Diaconus’ mer utfyllende Historia Langobardum fra ca. 790.
Ifølge opphavsmytene stammet langobardene opprinnelig fra «en øy i Skandinavia», og levde der under sitt gamle navn vinniler (Winnili). De skal ha emigrert sørover til den sørlige kysten av Østersjøen hvor de kom i konflikt med folkegruppen vandalene.

Opphavsmyten

I Langobardenes historie forklares utvandringen fra Skandinavia med at befolkningen hadde vokst til et punkt hvor det ikke lenger var utkomme for alle. Befolkningen ble da delt i tre deler, og det ble kastet lodd om hvilken tredel som skulle forlate fedrelandet og søke nye bosteder. Den gruppen som måtte forlate landet valgte brødrene Ibor og Aion til høvdinger (eller konger). Også deres mor Gambara deltok i ledelsen av emigrantene, hun omtales som en meget klok kvinne som nød stor tillit.
Vinnilene kom til et sted som kalles Scoringa. Ordet kan bety kystland (jf. engelsk: shore). Det har vært lagt fram flere teorier om hvor dette kan ha vært, enten ved Østersjøens sydkyst eller ved Bardengau ved Elben. Stedet var bebodd fra før av vandaler, det antas at disse kan ha bodd i området mellom Oder og Elben. Vandalenes høvdinger Ambri og Assi krevde skatt av vinnilene, om de ikke betalte ville de bli møtt med krigsmakt. Vinnilene besluttet å ta kampen opp mot vandalene.

Wotan gir vinnilene seier

Vandalhøvdingene Ambri og Assi vendte seg til guden Wotan (Odin) og ba om seier i kampen mot vinnilene. Wotan svarte at «de jeg først ser ved soloppgang skal jeg gi seier.» Samtidig oppsøkte vinnilenes ledere Frea (Odins hustru Frigg) og ba om seier for sitt folk. Frea instruerte da vinnilene om at alle skulle komme til dem ved soloppgang, og at deres kvinner skulle binde sitt lange hår opp i ansiktet som skjegg. Ved soloppgang snudde Frea sin ektemann mot øst og vekket han til synet av alle vinnilene. Ved synet av kvinnene spurte han hvem disse lang-skjeggene var («Qui sunt isti longibarbae»?). Frea svarte at «nå når du har gitt dem et navn må du også gi dem seier». Wotan ga dem seier over vandalene, og fra den tid ble folkegruppen omtalt som langobarder.

Etterkommerne

Etter at Ibor og Aion var døde ble Aions sønn Agelmund konge over langobardene, og han regjerte i 33 år.
Robert Spencer

Breivik-saken

Spencer ble flittig sitert av Anders Behring Breivik i hans manifest, men tar klar avstand fra terroristen.
Spencer er medlem av Den melkittiske kirke og har uttalt at hans besteforeldre emigrerte fra dagens Tyrkia.
US Open 1974 (tennis)

US Open 1974 i tennis ble spilt på gress i Forest Hills i New York mellom 28. august og 8. september.
Barnebokkritikk.no

Barnebokkritikk.no er et norsk nettsted og internettmagasin for kritikk og faglig baserte anmeldelser av ny, norsk skjønn- og faglitteratur for barn og ungdom. Nettstedet ble etablert i 2003 på initiativ av litteraturviteren og kritikeren Inger Østenstad. Nina Aalstad er redaktør. Magasinet utgis av Foreningen God Kritikk. Netstedet utvidet innholdet med kritikk av blant annet dramatikk for barn i 2010.
Barnebokkritikk.no ble tildelt NBU-prisen 2011.
Hekhál

Funksjon

Hekhálens hovedfunksjon er oppbevaring av torárullene. Hekhálen er synagogens parallell til det aller helligste i Tempelet i Jerusalem og blir regnet som det helligste punktet i synagogen. Når dørene til hekhál blir åpnet, reiser alle seg, og man blir stående til dørene blir lukket igjen.

Form

I vesteuropeisk sefardisk tradisjon er det ikke forheng (parókhet) foran hekhál, men dette forhenget er i stedet plassert innenfor dørene til hekhál. De fleste andre tradisjoner har et forheng foran hekhál som skjuler dørene det meste av tiden.

Andre navn

De fleste askenasiske jøder kaller hekhálen Aron hakkódesj. Dette navnet er også noe brukt blant mizrahiske jøder. En del sefardiske jøder fra Balkan bruker navnet Hekhál hakkódesj.
Dory

Doryens norske historie

I Norge henger doryens historie sammen med snurpenoten. Da snurpenoten gjorde sitt inntog i norske sildefiskerier tidlig på 1900-tallet ble hvert snurpenotbruk raskt bestående av et større moderfartøy (snurper), to doryer og én basbåt. De to doryenes funksjon var å gå rundt sildestimen med hver sin ende av snurpenoten, snurpe noten sammen til en pose og forøvrig fungere som arbeidsplattform for fiskerne som «tørket noten», -det vil si å dra noten oppi doryene inntil sildestimen man forhåpentlig hadde fanget ble trengt tett sammen i noten slik at snurperen kunne lastes opp ved hjelp av hov. Doryene måtte de første årene ros. Doryene hadde da et karakteristisk utseende med spisst forskip for roerne og drektig akterskip for noten. Etterhvert utviklet doryene seg i retning av noenlunde standardiserte, kraftige trebåter på ca. 32 fot med stor bensinmotor( etterhvert typisk Marna 24-32bhk). Når snurperen flyttet seg hang doryene i snurperens daviter. De minste snurperne måtte ha doryene på slep. Etterhvert ble doryene utstyrt med spill tilkoblet motoren for å lette fiskernes slit med å tørke noten. På femtitallet fikk enkelte snurperne doryer av glassfiber eller aluminium, men de aller fleste doryene var trebåter. Da ringnoten avløste den tradisjonelle snurpenoten på midten av sekstitallet, og den tunge innhalingen av noten ble overtatt av en motorisert kraftblokk, ble behovet for doryer helt eliminert i løpet av et par år. Dette ble dramatisk for de mange trebåtbyggeriene langs kysten som hadde bygget og vedlikeholdt doryer til 400-500 snurpere i de mest hektiske sildeårene. Enkelte av disse trebåtbyggeriene, som H.J. Askvik i Os, begynte da å bygge lystbåter basert på doryskrog. Disse og eldre doryer ombygd til turbåter har like frem til vår tid vært et fast innslag i lystbåtflåten.
St. Andreaslogen Karmsund

St. Andreaslogen Karmsund er en St. Andreasloge (St. Andreasloge nr. 15) i Den Norske Frimurerorden som ble innviet den 28. februar 2001 i Haugesund. Logen ble umiddelbart lagt under Bergens Provincialloge.
Logens valgspråk er Lys i Mørket.
Logens historie begynner med Haugesund St. Andreas broderforening, som ble grunnlagt den 3. november 1992, underlagt St. Andreaslogen Bjørgvin. Den 17. september 1993 ble den opphøyd til deputasjonsloge, og ble selvstendig i 2001.
Mewar

Mewar (मेवाड़), tidvis kalt Udaipur, var en vasallstat i Britisk India. Mewar omfattet det som i dag er distriktene Pratapgarh, Bhilwara, Chittorgarh, Rajsamand og Udaipur. Regionen var i flere århundre et rajputrike som senere ble en vasallstat under britisk styre.

Historie

Staten Mewar ble grunnlagt rundt år 530. Etterhvert skulle det også ble kjent som - tidvis bare kjent som - Udaipur, etter navnet på det som ble dets hovedstad. I 1568 erobret keiser Akbar Chittorgarh, den gang hovedstaden i Mewar. Den forble på mughalens hender i om lag 150 år. Da Udaipur ble del av Rajasthan i Den indiske union i 1949, hadde den vært regjert i over 1400 år av chattari-rajputene av Mori-, Guhilot- og Sisodia-dynastiene. Chittaurgarh var hovedstad for Sisodia-klanene av rajputene av Mewar.
Trichopterolophia

Levevis

Disse billene har larver som lever i død ved.

Utbredelse

Slekten lever i Sørøst-Asia (Andamanene).
Sphigmothorax

Utseende

Små, blanke, brunlige trebukker. Oversiden er nokså blank og fint hårete. Antennene er omtrent så lange som kroppen, dekkvingene er jevnbred.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er kjent fra det sørlige Kina, Laos og Japan.
Midt i siktet

Handling

Tysteren Rick (Mel Gibson) har ligget i dekning i 15 år etter å ha vitnet i en stor narkotikasak. Han har byttet både navn og jobb flere ganger og jobber nå på en bensinstasjon. Hans store fiende, Sorenson (David Carradine), ble dømt til en lang fengselsstraff på grunn av hans vitnemål. Han har nettopp sluppet ut og begynner straks å lete etter Rick. Ved et rent tilfelle blir Rick gjenkjent av sin gamle venninne Marianne (Goldie Hawn). Dette oppdager imidlertid Sorenson og hans lakeier, og begge må derfor legge på flukt.

Anmelderne

Filmen fikk lunken mottakelse av kritikerne, noe som gjenspeiles av at den kun har fått 30 % på Rotten Tomatoes (juli 2011). Den amerikanske filmkritikeren Roger Ebert gav den 2,5 av 4 stjerner.
Aftenpostens anmelder gav den middelmådig omtale. Dagbladets anmelder gav den terningkast tre.

Publikum

Filmen ble en moderat publikumssuksess da den innbrakte $138,7 millioner på verdensbasis, hvorav $71 millioner i USA. Den havnet på 16.-plass over de meste innbringende filmene i USA i 1990. Filmens produksjonskostnader var på ca $20 millioner.
Den latinske blokk

Den latinske blokk (italiensk: Blocco Latino, fransk: Bloc Latine, spansk Bloque Latino, portugisisk: Bloco Latina) var en foreslått allianse mellom Italia, Frankrike, Spania og Portugal i perioden mellom 1920 og 1940-tallet. Alliansen skulle være basert på landenes felles latinske samfunn og kultur. Den ble først foreslått av Benito Mussolini i 1927. Forslaget ble offentlig diskutert mellom Italia, Spania og Vichy-Frankrike under andre verdenskrig.
På 1930-tallet uttalte den franske statsministeren Pierre Laval sammen med andre franske konservative seg positivt om en mulig allianse med Spania og Italia. Under andre verdenskrig ble en mulig allianse diskutert av Duce Mussolini, Caudillo Francisco Franco og Vichy-regimets statoverhode Philippe Petain. Samtalene feilet og alliansen ble ikke iverksatt. Nazi-Tyskland støttet forslaget for en latinsk allianse og assisterte det italienske propaganda apparatet i å fremme alliansen. I oktober 1940 hadde Adolf Hitler et møte med Franco i Hendaye ved den franske grensen til Spania, der han prøvde å overtale Franco til å inngå en allianse med Italia og Vichy-regimet og delta i krigen mot Storbritannia i Middelhavet sammen med Italia.
Supermarine Scylla

Supermarine Scylla var en 1920-talls britisk todekker amfibium bygget av Supermarine.

Konstruksjon og utvikling

Scylla ble konstruert av R. J. Mitchell, sjefkonstruktør hos Supermarine som en eksperimentell todekker, et amfibium, parallell til Supermarine Swans konstruksjon eller en erstatning for  Royal Air Forces Felixstowe F5s.
Pollerstikk

Pollerstikk er en nyttig måte å fortøye båten til en poller. Den er relativt sikker for fortøying, og enklere en Bøyestikk. Bøyestikk er å foretrekke for fortøyning over tid.   
Pollerstikk slåes ved å la tampen ta en eller to turn rundt polleren, deretter en halvturn rundt langparten, og et turn rundt polleren i motsatt retning til de(n) første, for deretter å låse tampen med en halvstikk rundt polleren .
Voodoo

Voodoo eller fransk: Vaudou er en religion som baserer seg på afrikanske stammereligioner med innslag av kristendom. Den praktiseres i Vest-Afrika og blant etterkommere av slaver i de karibiske landene og i USA. Santería er en beslektet karibisk religiøs tradisjon. 
Voodoo har sin bakgrunn tilbake i afrikanske religioner og dens røtter er sannsynligvis flere tusen år gamle. Ordet voodoo er avledet fra vodũ, som i de afrikanske gbespråk som fon, ewe, og andre beslektete språk (overført fra dagens Ghana til Benin), betyr «ånd» eller «guddommelig vesen». Som religion er den å betrakte som en hybrid av flere tradisjoner og trosretninger, noe som gjør den meget dynamisk og samtidig vanskelig å få grep om.
Den voodoo-versjonen folk flest kjenner til i dag, med bla. hodeløse kyllinger, voodoodukken, velsignelser og besvergelser, er den haitiske formen, som på 1700-1800 tallet fra utsiden ble sett på som djeveldyrkelse.
Sirafjorden

Sirafjorden eller Sirafjord er et havstykke mellom Utsira og Karmøy i Rogaland. Fjorden strekker seg 16 kilometer vestover fra holmene utafor Veavågen og Kvalavåg på Karmøy til Utsira.
Dybdene er typisk 125-250 meter, dypest ved Utsira i vest. Innløpet til Boknafjorden ligger lenger sør, på sørsiden av Karmøy, mens Føynfjorden og Urterfjorden ligger lenger nord. Havområdet utgjør ei indre renne av Norskerenna forbi Utsira, men har ikke så dypt og saltholdig vann som renna på utsida.
I vest mot Utsirakysten ligger Indre Utsira hydrografiske stasjon, hvor Havforskningsinstituttet siden 1942 har målt temperaturer og saltinnhold i Sirafjorden.
Gunderup kirke

Utenfor kirken

Kirkegården har to store minnesmerker; den ene er en obelisk reist til minne om falne etter det siste slaget i den andre slesvigske krig 3. juli 1864. Den andre er et minnesmerke over den tyske soldaten Pierre Stubler. Han var av tysk avstamning, født i Frankrike og utskrevet til den tyske hæren. Han deserterte fra de tyske okkupasjonstroppene i Danmark og ble skutt i Gunderup.
London City lufthavn

Støyhensyn

På grunn av støyhensyn foreligger en liste av flytyper som tillates å benytte flyplassen, og det er spesielle krav om maksimum støy fra flyene. Flyplassen er stengt om natten og har redusert åpningstid i helger og helligdager. Glidebanene i instrumentlandingssystemet inn mot rullebanen er brattere enn ved andre flyplasser.
Indre Nordhordlands Dampbaatlag LL

Indre Nordhordlands Dampskibsselskab, senere Indre Nordhordlands Dampbaatlag LL, var et ruteselskap i Hordaland. Selskapet trafikkerte strekningen Bergen-Osterfjorden / Sørfjorden.
Indre Nordhordlands Dampskibsselskab ble dannet i mai 1891 som et resultat av en fusjon mellom Ole Bulls Dampskibsselskab (med dampbåtene «Ole Bull» og «Arne») og Osterøens Dampskibsselskab (med dampbåten «Osterø»). Selskapet endret i 1923 navn til Indre Nordhordlands Dampbaatlag LL.
Selskapet fusjonerte 1. januar 1974 med AS Bergen Nordhordland Trafikklag. Det nye selskapet fikk navnet AS Bergen Nordhordland Rutelag.
Icupima

Utseende

Middelsstore, avlange, gule og svarte trebukker. Antennene er omtrent så lange som kroppen. Medlemmene i denne slekten varierer en del i utseende. To av artene er svarte med gulaktige sider på pronotum, og et lyst tverrbånd på dekkvingene, som er kraftig utvidet i den bakre delen. Den tredje arten er ensfarget gulrød med mye mindre utvidete bakvinger. Artene etterligner trolig giftige biller i familien rødvinger (Lycidae).

Utbredelse

Slekten er utbredt i Panama og det nordligste Sør-Amerika (Colombia, Fransk Guyana, Ecuador).
Brusa

Utseende

Middelsstore (vingespenn ca. 30 millimeter), lysbrune smygere med små, hvite flekker på forvingen.
På undersiden er de noe mer flekkete.

Levevis

Larvene lever på gress eller andre enfrøbladete planter.

Utbredelse

Slekten er utbredt i Sentral-Afrika.
Rosenbad-kvartalet

Rosenbad-kvartalet er et kvartal i Strömgatan på Norrmalm i det sentrale Stockholm, kjent for å huse mange offentlige kontorer.
I den delen av kvartalet som vender mot Fredsgatan ble det reist nye bygninger ved forrige århundreskifte. I Fredsgatan 9 ble det bygget et bankbygg i 1894-97 for Stockholms stads sparbank. I nummer 7 oppførte Skånebankens sitt Stockholms-kontor i 1897-1900 etter tegninger av Gustaf Wickman. Begge eiendommene ble overtatt av Staten i 1970, og ble renovert under ledelse av Anders Tengbom.
Peter Wichmann

Peter Wichmann (født 7. september 1706 i København, død 18. mai 1769 samme sted) var en dansk maler. Hans spesialitet var portretter. 
Han var sønn av Sara Jensdatter Foght og Nicolai Wichmann, som også var portrettmaler og i 1703 fikk bestalling som dronning Louises hoffskildrer.
Peter Wichmann fikk i 1730 kongelig pass for å reise ut og utdanne seg i malerkunsten. Han giftet seg i 1734 med Sara Cathrine Salto. De bodde i København, der han forsørget familien som portrettmaler. 
Han oppholdt seg en tid i Bergen og Trondheim i 1750-årene. Kunsthistoriker Leif Østby skriver at Wichmann måtte omstille seg da han flyttet fra vestlandsbyen til Trøndelag: «Med stor smidighet har Wichmann omstemt sin malemåte fra den bløte, forfinede Bergens-atmosfære til den tunge trøndske pondus i portrettene av den mektige stiftamtmann H.U. Mølmann og frue (1759)» . Han har malt en lang rekke portretter, både i Danmark og Norge.
Oktaeder

Tetratetraeder

I denne avstumpingssekvensen kan du sammenlikne et tetraeder og et oktaeder:
Georgia Cryptologic Center

Georgia Cryptologic Center (GCC) eller NSA Georgia, kodenavn «sweet tea», er et amerikansk National Security Agency (NSA) Central Security Service (CSS) -anlegg i Fort Gordon i Augusta i Georgia. Anlegget er på 604 000 kvadratfots (56 100 m²) og ble åpnet 5. mars 2012; det hadde kostet 286 millioner dollar å etablere. Sentere kab ha opptil 4.000 NSA-personell. Dets primære fosus er SIGINT fanget opp fra Europa, Midtøsten og Nord-Afrika.
Herozoum

Utseende

En middelsstore (ca. 17 millimeter), avlang, noe blank, rødbrun trebukk. Antennene hos hannen er over dobbelt så lange som kroppen. Pronotum har rundede sider og er lengre enn bredt, dekkvingene er avsmalnende bakover. Beina har tykke lår og tynne legger.

Utbredelse

Arten lever i det sørlige Afrika (kjent fra Namibia og Malawi).
Dominic Tang Yee-ming

Liv og virke

Han bestemte seg for å bli jesuitt, og ble sendt til et jesuittnovisiat i Spania i august 1930. Brl tilbake i Kina studerte han katolsk teologi i Shanghai. Han ble presteviet i 33 års alder den 31. mai 1941. 
Etter prestevielsen virket han som sogneprest, rektor for en folkeskole, og leder fort sosialt hjelpearbeid i provinsen Guangdong.
Den 1. oktober 1950 ble han utnevnt til apostolisk administrator av Guangzhou og til titulærbiskop; bispevielsen skjedde 13. februar 1951 med biskop Gustave-Joseph Deswazières som hovedkonsekrator.

Tjueto år i fengsel

Biskop Tang ble arrestert 5. februar 1958. Myndighetene anklaget ham for å være «den mest trofaste løpehunden for det reaksjonære Vatikanet». Han forble i arbeidsfangenskap i 22 år ettersom han nektet å bryte sin troskap til paven.

Hendelsene i 1981

Hans plutselige løslatelse tidlig i 1981 var tilsynes grunnet hans begynnende kreft, men det var også mange andre kirkelige langtidsfanger som ble løslatt i årene fra 1979 og fremover på grunn av dendringer av kinesisk religionspolitikk. Han ble utnevnt til biskop av Guangzhou av de regimetro kinesiske kirkeansvarlige, og klarte å sikre seg en reisetillatelse til Hongkong av helsegrunner. 
Senere i 1981 reiste han til Roma der han besøkte paven. Den 26. mai 1981 utnevnte pave Johannes Paul II ham til erkebiskop av Guangzhou, i den tro at man i biskop Teng endelig hadde den person som kunne virke brobyggende – nå var han offisielt erklært biskop av Guangzhou både av kirke og stat. Den kinesiske reaksjon ble imidlertid en helt annet: De gikk kraftig til angrep på Vatikanet for utnevnelsen, som de anså som innblanding i indre kinesiske anliggender. 
At Vatikanet her hadde forregnet seg, var åpenbart. Hvor forutsigbar den kinesiske reaksjon var, er imidlertid en annen sak. Mange signaler tydet på at en tilnærming var mulig, og det stemningsomslag som var kommet tidlig i 1981, som førte til at en rekke nylig løslatte biskoper og prester ble arrestert på nytt, var ennå ikke blitt så tydelig for omverdenen.

Ut av Kina

Erkebiskop Tang måtte tilbringe resten av sitt liv i eksil. Etter noen år flyttet han til USA, der han døde.
Short 360

Utvikling

Short 360 er en 36-seters utvikling av 30-33 seters Short 330. I en fortettet utgave kan den romme 39 passasjerer. De to Short-flyene er i stor grad identiske og svært like når det gjelder mål og størrelse. Den mest synlig forskjell er at 360 har enkelt sideror, mot dobbelt sideror på 330. Short 360 har et 91 cm forlenget skrog som gir rom for to seterader mer, noe som gir plass til ytterligere seks passasjerer. 360's vingespenn er noe lenger. Det er utstyrt med to Pratt & Whitney PT6A-65Rs. Turboprop motorer. Flyet ble typegodkjent 3. september 1981.

Operativ historie

Bygget på erfaringer med forgjengeren ble dette flyet populært hos regionale flyselskaper. Istand til å operere fra 1 400 m lange rullebaner – åpnet det opp for hundrevis av nye flyplasser. Med sin marsjfart på om lag 400 km/t,og en marsjhøyde, 3 048 m. var 360 ikke den raskeste turboprop i markedet, men den hadde mer en nok ytelse til en akseptabel pris. Dette kombinert med enkelt vedlikehold bidro til dets popularitet. Produksjonen opphørte i 1991 etter at 165 fly var bygget.
Dikembe Mutombo

NBA

Mutombo fikk en sen start på sin NBA-karriere da han først kom inn i ligaen i en alder av 25 år. Han er nå en av de eldste spillerne som noen gang har spilt i ligaen, og blir regnet som en av NBAs beste defensive spillere gjennom tidene.
Mutombo har totalt spilt for totalt syv forskjellige klubber i NBA, men har spilt for klubben Houston Rockets siden 2004. Mutombo ble trukket opp til NBA av Denver Nuggets i første runde som nummer fire totalt i 1991. Han spilte lenge i klubben, helt til 2003. Den 15. juli 1994 signerte han en kontrakt med Atlanta Hawks, og ble 22. januar 2001 byttet til Philadelphia 76ers sammen med Roshown McLeod til bytte mot Theo Ratliff, Toni Kukoc, Nazr Mohammed og Pepe Sanchez. Allerede året etter, den 6. august 2002, ble han, til tross for den dyre prisen som måtte betales for han i Philadelphia, byttet til New Jersey Nets til bytte mot Keith Van Horn og Todd MacCulloch før han signerte enda en ny kontrakt med klubben New York Knicks den 9. oktober 2003. Året etter, den 5. august 2004, ble Mutombo byttet til Chicago Bulls i bytte mot Jamal Crawford og Jerome Williams før han ble byttet til Houston Rockets den 8. september 2004 til bytte mot  Adrian Griffin, Eric Piatkowski og Mike Wilks. Mutombo signerte sin andre kontrakt med denne NBA-klubben den 1. oktober 2007. 23. april 2009 annonserte Mutombo sin tilbaketrekning fra NBA etter 18 års spill i ligaen.